হেনরি বেভারিজ
হেনরী বেভারীজ (১৮৩৭-১৯২৯) একজন ব্রিটিশ কর্মকর্তা ও ইতিহাসবিদ। তিনি স্কটল্যান্ডে জন্মগ্রহণ করেন। ১৮৫৮ সালে তিনি চাকুরীর জন্য ভারতে আসেন। তিনি ময়মনসিংহে সহকারী ম্যাজিস্ট্রেট ও কালেক্টর পদে প্রথম নিয়োগ লাভ করেন। এরপর বিভিন্ন সময় ঝিনাইদহ, যশোর, নদীয়া, মেদিনীপুর, সিলেট, মণিপুর, কোচবিহার, ঢাকা, নোয়াখালী, হুগলি, বরিশাল, চট্টগ্রাম, বরিশাল, রংপুর, পাবনা, চব্বিশ পরগণা, ফরিদপুর, বীরভূম, হুগলি ও মুর্শিদাবাদে কর্মরত ছিলেন। পরবর্তীতে ব্রিটেনে ফিরে গিয়ে ভারতের ইতিহাস, ভাষা, শাসক ও জনগণ সম্পর্কে অধ্যয়ন করেন এবং এ বিষয়ে গ্রন্থ রচনা করেন। ১৮৯০ সালে তিনি এশিয়াটিক সোসাইটি অব বেঙ্গল-এর প্রেসিডেন্ট নির্বাচিত হন। ১৯২৯ সালে তিনি লন্ডনে মৃত্যুবরণ করেন।